
Compartimentul Analiză şi Elaborare 

Documente Primar şi Consiliul local
          Nr. 18750/12.12.2022
RAPORT DE SPECIALITATE

referitor la proiectul de Hotărâre privind revocarea Hotărârii Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov
Urmare analizei

- Adresei Asociaţiei de Dezvoltare Intercomunitară pentru Gestionarea Integrată a Deşeurilor Ilfov (ADIGIDI) nr. 164/09.12.2022, înregistrată la Registratura Generală a Primăriei Cornetu sub nr. 18667/09.12.2022 (prin care se face informare cu privire la faptul că se află în procedura de delegare a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre şi că, pentru asigurarea continuităţii serviciului de salubrizare, până la finalizarea procedurii anterior menţionate, va demara procedura de atribuire a contractului de delegare în regim de urgenţă (conform prevederilor din Legea serviciului de salubrizare a localităţilor nr. 101/2006, cu modificările şi completările ulterioare);
- Referatului de aprobare a proiectului de hotărâre privind revocarea Hotărârii Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov nr. 18747/12.12.2022, depus de Primarul Comunei Cornetu, judeţul Ilfov, în calitate de initiator;

- Hotărârii Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov; 

- proiectului de Hotărâre a Consiliului Local nr. 98/12.12.2022 privind revocarea Hotărârii Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov,

Considerăm că sunt întrunite condiţiile de oportunitate şi legalitate pentru înscrierea pe ordinea de zi a şedinţei Consiliului Local Cornetu, Judeţul Ilfov a acestui proiect şi adoptarea sa, în scopul revocării Hotărârii Consiliului Local Cornetu nr. 89/08.12.2022.
Motivare în fapt şi în drept:

I. După cum reiese din referatul de aprobare nr. 18747/12.12.2022, depus de Primarul Comunei Cornetu, judeţul Ilfov, în calitate de initiator, dar şi din corespondenţa anterioară adoptării Hotărârii Consiliului Local Cornetu nr. 89/08.12.2022, scopul acesteia a fost luarea tuturor măsurilor ce se impuneau ─ în contextul modificărilor legislative referitoare atât la regimul deșeurilor, cât şi la serviciul de salubrizare a localităților ─ prin intrarea în vigoare a OUG nr. 133/2022
.

II. Ulterior, urmare corespondenţei purtate cu ADIGIDI, a rezultat faptul că aceasta 
- a demarat procedura de delegare a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre, iar comuna Cornetu, judeţul Ilfov este membră a Asociaţiei;
- pentru asigurarea continuităţii serviciului de salubrizare, până la finalizarea procedurii anterior menţionate, va demara procedura de atribuire a contractului de delegare în regim de urgenţă.

III. Analizând Hotărârea Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov, precum şi proiectul hotărârii de revocare a acesteia, prin raportare la prevederile Legii contenciosului administrativ nr. 554/2004, cu modificările şi completările ulterioare (Legea nr. 554/2004), ale OUG nr. 57/2019 privind Codul administrativ, cu modificările şi completăriel ulterioare (Codul administrativ) şi ale Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare (Legea nr. 24/2000), considerăm următoarele:
Actul administrativ, ca formă principală juridică a activităţilor organelor administraţiei publice locale (în cazul de faţă, a Consiliului local al comunei Cornetu, judeţul Ilfov), este emis în realizarea puterii publice, este executoriu şi revocabil. 
Revocabilitatea actului administrativ vizează posibilitatea organului emitent al acestuia sau a autorităţii ierarhic superioare de a desfiinţa/retrage actul, ca urmare a nelegalităţii sau a lipsei de oportunitate a acestuia.

În privinţa legalităţii Hotărârii Consiliului Local Cornetu nr. 89/08.12.2022, este incontestabil faptul că în procedura de adoptare au fost respectate toate prevederile legale incidente.
Nici sub aspectul oportunităţii nu s-ar putea lua în discuţie lipsa acesteia, având în vedere faptul că trebuie să ne raportăm la starea de fapt existentă până la data de 08.12.2022, ora 14.00; or, corespondenţa cu ADIGIDI este ulterioară acestui moment.

Aşadar, revenind la prevederile actelor normative aplicabile (coroborate cu starea de fapt), precum şi la literatura de specialitate
 referitoare la actele administrative, rezultă că, pentru a putea fi revocat, un act administrativ (în cazul de faţă, normativ) trebuie să nu fi intrat în circuitul civil şi să nu fi produs consecinţe juridice. 
Legea, însă, nu face deosebire între actul administrativ cu caracter individual şi cel normativ; aşa că, potrivit regulii ″ubi lex non distinguit nec nos distinguere debemus″
, considerăm că se referă la ambele categorii de acte administrative.
Hotărârea Consiliului Local Cornetu nr. 89/08.12.2022 nu a intrat în circuitul civil şi nu a produs efecte (la data iniţierii proiectului hotărârii de abrogare, 12.12.2022), adică nu  a fost transmisă către Societatea ECO SUD S.A., în calitate de proprietar al Depozitului Ecologic Vidra, iar aceasta nu a realizat niciun act juridic în numele şi pentru comuna Cornetu, judeţul Ilfov. 

Chiar dacă Legea nr. 24/2000 nu face vorbire despre revocarea unui act normativ, la fel cum nici Legea  nr. 554/2004 nu face vorbire despre modificarea, completarea, abrogarea, republicarea, suspendarea unui act administrativ, considerăm că intenţia legiuitorului vizează o modalitate prin care actul normativ este scos din fondul legislativ activ la iniţiativa emitentului.
În consecinţă, luând în considerare aspectele de fapt şi de drept prezentate, considerăm că sunt întrunite condiţiile pentru revocarea Hotărârii Consiliului Local Cornetu nr. 89/08.12.2022. 

.  

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.


� Publicată în Monitorul Oficial nr. 958 din 30.09.2022.


� Andreea TABACU – Despre revocabilitatea actului administrativ normativ, Revista Transilvană de Ştiinţe Administrative, 2021, pp. 106 -117.


� Unde legea nu distinge, nici noi nu trebuie sa distingem.

